कपिल शर्मा ने बढ़ाई अपनी फ़ीस | Joshila Khabar
कपिल शर्मा ने बढ़ाई अपनी फ़ीस
By एस हक	 On Feb 17, 2016 47
मुंबई: बॉलीवुड के नवोदित अभिनेता कपिल शर्मा ने अपनी फीस बढ़कार पांच करोड़ रुपए कर ली है। कॉमेडी नाइट विथ कपिल के जरिये दर्शकों के बीच पहचान बनाने वाले कपिल शर्मा ने बॉलीवुड में अपने करियर की शुरूआत पिछले वर्ष प्रदर्शित अब्बास-मुस्तान की फिल्म ‘किस किस से प्यार करूं’ से की थी।
इस फिल्म के लिए उन्होंने एक करोड़ रुपए बतौर फीस ली थी। अब वह आगामी फिल्मों के लिए पांच करोड रुपए मांग रहे हैं।चर्चा है कि कपिल शर्मा ने पहले कुछ अन्य ऑफर्स में भी एक करोड में करने की हामी भरी थी। कपिल अब उन फिल्मों लिए भी पांच गुना फीस मांग रहे हैं।
इसी कारण से वे फिल्में अभी फ्लोर पर नहीं आ पा रही है। उनका मानना है कि किस किस को प्यार करूं उनकी कॉमेडी और उनके बूते पर हिट हुई है। किस किस को प्यार करूं के बाद अब्बास मस्तान और तीन स्वतंत्र निर्माण कंपनियों ने कपिल से अपने प्रोजेक्ट्स पर बात की थी। जब इन फिल्मों को फ्लोर पर लाने का समय हुआ तो कपिल इन फिल्मों के लिए पांच-पांच करोड़ रुपए मांग रहे हैं। जबकि निर्माताओं को लगता है कि कपिल की फैन फॉलोइंग से इस बजट की रिकवरी नहीं हो सकती।